191.02 ORDNI DWAR L-APPLIKAZZJONI TAT-TAQSIMA III TAL-ATT DWAR L-IMMUNITAJIET U L-PRIVILEĠĠI DIPLOMATIĊI (QORTI KRIMINALI INTERNAZZJONALI) L-AVVIŻ LEGALI 412 tal-2011. L-AVVIŻ LEGALI 412 tal-2011. 1. Titolu. It-titolu ta’ dan l-Ordni hu l-Ordni dwar l-Applikazzjoni tat-Taqsima III tal-Att dwar l-Immunitajiet u l-Privileġġi Diplomatiċi (Qorti Kriminali Internazzjonali). 2. Il-Qorti Kriminali Internazzjonali għandha tgawdi l-immunitajiet u l-privileġġi murijaf fit-Taqsima I tat-Tieni Skeda li tinsab mal-Att dwar l-Immunitajiet u l-Privileġġi Diplomatiċi u għandu jkollha l-kapaċitajiet legali ta’ persuna ġuridika. 3. (1) L-Artikoli murija fl-Ewwel Skeda li tinsab ma’ dan l-Ordni (li huma Artikoli tal-Ftehim dwar il-Privileġġi u l-Immunitajiet tal-Qorti Kriminali Internazzjonali adottati fl-2002) għandu jkollhom is-saħħa ta’ liġi f’Malta u għandhom għal dak l-iskop jinftiehmu skond id-disposizzjonijiet li ġejjin ta’ dan l-artikolu. (2) L-Artikoli imsemmija fis-subartikolu (1) jinsabu fl-Iskeda fl-ilsien Ingliż biss u qed jiġu ppubblikati mal-verżjoni bl-Ingliż ta’ dan l-Ordni. (3) F’dawk l-Artikoli- "any State Party", "each State Party", "the State Party", "the State Partyconcerned " , "the State Party concerned" għandhom jinftiehmu bħala li jfissru Malta; " States Parties " għandha tinftiehem bħala li tikludi Malta; " the State Party of whichheorsheisa national" għandha tinftiehem bħala li tfisser persuna ta’ nazzjonalità Maltija; "a national " għandha tinftiehem bħala li tfisser ċittadin ta’ Malta; " permanent resident " għandha tinftiehem bħala li tisser persuna li favur tagħha nħareġ permess ta’ residenza skond id-dispożizzjonijiet li jinsaby f l-artikolu 7 tal-Att dwar l-Immigrazzjoni; Kap. 217. Kap. 217. "locally" għandha tinftiehem bħala li tfisser Malta; "appropriate authorities of States Parties " għandha tinftiehem bħala li tinkludi l-Pulizija ta’ Malta u l-Forzi Armati ta’ Malta. (4) Ir-riferenzi fl-Artikoli 10, 11, 13, 15, 16 u 18 sa 23, it-tnejn inklużi, għal sa fejn huma ammessi jew mogħtija xi privileġġi jew immunitajiet, għandhom jinftiehmu bħala li jirriferixxu rispettivament għal sa fejn privileġġi u immunitajiet jistgħu jiġu speċifikati mill-Ministru b’ordni pubblikat fil-Gazzetta tal-Gvern.